होली की रात बावड़ी में गिरने से मेजर की मौत - Legend News: Hindi News, News in Hindi , Hindi News Website,हिन्‍दी समाचार , Politics News - Bollywood News, Cover Story hindi headlines,entertainment news
March 14, 2017 Master@2017 0 Comments प्रसिद्ध बावड़ी 'तूरजी का झालरा', मेजर संजय कुमार द्विवेदी, सूर्यनगरी जोधपुर-राजस्थान, होली की रात
होली की रात एक सैन्य अधिकारी की राजस्थान की सूर्यनगरी जोधपुर में प्रसिद्ध बावड़ी ‘तूरजी का झालरा’ में गिरने से मौत हो गई.
वह अपने साथियों के साथ बावड़ी देखने गए थे. पुलिस ने बताया कि 28 वर्षीय सैन्य अधिकारी मेजर संजय कुमार द्विवेदी इस दौरान अपना संतुलन खो बैठे और बावड़ी में गिरकर डूब गए. उन्होंने बताया कि शव को सोमवार को दोपहर निकाला जा सका.
एसएचओ (कोतवाली) इंद्र सिंह ने बताया कि पुलिस देहरादून से उनके परिजनों के पहुंचने का इंतजार कर रही है.
मेजर द्विवेदी की तैनाती जोधपुर मिलिट्री स्टेशन में सिग्नल कोर में थी.
सिंह ने बताया, ‘शहर में होलिका दहन मनाने के बाद उन तीनों ने गेस्ट हाउस में डिनर किया और सोमवार को आधी रात प्राचीन बावड़ी ‘तूरजी का झालरा’ घूमने के लिए चले गये जो शहर में पर्यटकों के लिए आकर्षण का केंद्र है.’
उन्होंने बताया कि जब वे तीनों उस बावड़ी में नीचे उतर रहे थे तभी मेजर द्विवेदी अपना संतुलन खो दिया और अंधेरा होने के कारण वह उस बावड़ी में गिर पड़े.
उनके दोस्तों ने शोर मचाया, जिसके बाद पुलिस और अन्य लोग वहां पहुंचे.
पुलिस के अनुसार उन्हें बचाने के लिए गोताखोरों को लगाया गया लेकिन उन्हें बचाया नहीं जा सका. सोमवार दोपहर उनका शव बावड़ी से निकाला गया.
पुलिस ने इसकी सूचना सेना अधिकारियों को दी.
← इयान चैपल बोले, भारत पर उंगली उठाने की स्‍थिति में नहीं है आस्‍ट्रेलिया
Media के सामने राहुल ने कहा, हमारा प्रदर्शन खराब रहा →
गोरखपुर में बच्चों की मौत पर NHRC ने यूपी सरकार से रिपोर्ट मांगी